कामकाज में अधिक पारदर्शिता लाने और ग्राहकों की समस्याओं के आसान समाधान के लिए कई मोबाइल एप्पलिकेशंस और नए उपाध्यक्ष की नियुक्ति, वर्ष 2015 में दिल्ली विकास प्राधिकरण की मुख्य घटनाएं रहीं. डीडीए ने इस वर्ष नवंबर में चार नए ऐप लांच किए. इनमें से एक के जरिए प्राधिकरण ने उसकी हाउसिंग योजनाओं के तहत मकान पाने वालों से फीडबैक लिया. नए नेतृत्व के तहत तकनीक के सर्वोत्तम प्रयोग के तहत इन एप्प को शुरू किया गया है. अन्य ऐप को खेल परिसरों और गोल्फ कोर्स, सामुदायिक भवनों तथा हाउसिंग योजनाओं की निगरानी के लिए विकसित किया गया जबकि चौथा ऐप डीडीए की अपनी योजनाओं पर नजर रखने के लिए बनाया गया है.